Domstolens kendelse (Tiende Afdeling) af 17. december 2019 – Rogesa mod Kommissionen
(Sag C-568/18 P) (1)
»Appel – aktindsigt i institutionernes dokumenter – forordning (EU) nr. 1049/2001 – artikel 4, stk. 2, første led – undtagelser til retten til aktindsigt – beskyttelse af en fysisk eller juridisk persons forretningsmæssige interesser – forordning (EU) nr. 1367/2006 – artikel 6, stk. 1 – anvendelse af undtagelser for så vidt angår anmodninger om adgang til miljøoplysninger – dokumenter udarbejdet af Europa-Kommissionen inden for rammerne af ordningen for handel med kvoter for drivhusgasemissioner – afslag på aktindsigt – efterfølgende fremsendelse af de ønskede dokumenter – artikel 149 i Domstolens procesreglement – søgsmålsinteresse ophørt – ufornødent at træffe afgørelse«
1.      Annullationssøgsmål – fysiske eller juridiske personer – søgsmålsinteresse – søgsmål anlagt til prøvelse af en afgørelse fra en institution, hvori der nægtes aktindsigt i dokumenter – institutionens fremsendelse af de begærede dokumenter under sagen uden tilbagetrækning af afgørelsen om afslag – opretholdelse af søgsmålsinteressen
(Art. 263, stk. 4, TEUF)
(jf. præmis 25 og 26)
2.      Appel – søgsmålsinteresse – betingelse – appel, der kan medføre en fordel for den part, som har iværksat sagen – appel, hvis formål er at anfægte en dom fra Retten om aktindsigt for i fremtiden at undgå en gentagelse af afgørelser fra institutionerne, som er behæftet med ulovlighed – de hævdede ulovligheder vil ikke gentage sig i fremtiden – ufornødent at træffe afgørelse
(Domstolens procesreglement, art. 149 og art. 190, stk. 1)
(jf. præmis 27-30 og 34)
Konklusion
1)
Det er ufornødent at træffe afgørelse i appelsagen.
2)
Europa-Kommissionen betaler de omkostninger, der er afholdt i forbindelse med denne appelsag.
1 EFT C 16 af 14.1.2019.